Ir-Regolament tal-Kummissjoni (KE) Nru 2277/2003
tat-22 ta' Diċembru 2003
li jemenda Annessi I u II għar-Regolament tal-Kunsill (KEE) Nru 2092/91 dwar il-produzzjoni organika ta' prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta' l-ikel
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KEE) Nru 2092/91 ta' l-24 ta' Ġunju 1991 dwar il-produzzjoni organika ta' prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta' l-ikel [1], u partikolarment it-tieni inċiż ta' l-Artikolu 13 tiegħu,
billi:
(1) Il-listi ta' għalf, materjali miżjuda ma' l-għalf biex jagħtu sustanza jew kulur, ċerti sustanzi u proċessi użati f'alimentazzjoni għall-annimali f'għalf kif stabbiliti fl-Anness II, partijiet C u D tar-Regolamenti (KEE) Nru 2092/91 gew riveduti, skond il-punt 4.15 ta' l-Anness I, parti B għal dak ir-Regolament.
(2) Ċerti materjali ta' għalf konvenzjonali li joriġinaw minn pjanti ma għadhomx meħtieġa iżjed fil-biedja organika fil-livell tal-Komunità. Madankollu, il-biċċa kbira tal-materjali ta' għalf konvenzjonali u partikolarment uċuh ta' proteini tar-raba huma indispensabbli, għallinqas f'xi Stati Membri. Barra minn dan, prodotti konvenzjonali li jinħadmu mill-ħalib għadhom meħtieġa fil-biedja organika u materjali oħrajn huma meħtieġa biex jassiguraw il-ġid ta' bhejjem imrobbija organikament.
(3) L-użu ta' ċerti preservattivi huwa permess biss fil-biedja organika bħala żieda għall-għalf għat-tiħżin. L-użu ta' dawk is-sustanzi madankollu huwa meħtieġ f'xi Stati Membri biex jiġu preservati wċuh tar-raba. Barra minn dan, għal raġunijiet teknoloġiċi, aktar addittivi għall-għalf minn gruppi tal-legaturi, materjali li jipprevedu t-tagħqid u oħrajn li jikkoalugaw huma meħtieġa.
(4) Il-listi ta' materjali ta' għalf u adittivi ta' l-għalf għandhom b' hekk ikunu emendati.
(5) Regoli armonizzati għal prodotti organiċi għall-bhejjem huma reċenti sew. Il-ġabra ta' ġene ta' l-ispeċi ta' bejjem mitmuh organikament għadu żgħir. Barra minn dan, fil-każ partikolari tat-tjur, is-sistemi ta' produzzjoni jikkomprendu stadji differenti, li huma aktarx taħt it-tmexxija ta' setturi speċjalizzati differenti. Minħabba l-komplessità ta' dawk is-sistemi, iċ-ċiklu intier tal-produzzjoni tat-tjur għadu sa issa ma ġie ikkompletat minn ebda Stat Membru. Sabiex tiġi assigurata bijodiversità adegwata ta' bhejjem imrobbija organikament u sabiex jitħaffef l-iżvilupp tal-prodotti oganiċi għall-bhejjem, hemm il-ħtieġa li jiġi mtawwal il-perjodu transitorju li fih annimali konvenzjonali jistgħu jiddaħħlu fis-sistema tal-biedja organika.
(6) Għall-issupplimentar ta "zvilupp naturali u għat-tiġdid ta" merħla jew grupp ta "bhejjem, għandha tittieħed attenzjoni partikolari għal razez konvenzjonali f`periklu li jintilfu għall-biedja."
(7) Wieħed mill-prinċipji tas-sistema ta' biedja organika huwa li tiġi assigurata rabta bejn il-produzzjoni tal-bhejjem u r-raba li jinħarat. Għall-ispeċi kollha ta' annimali mrobbija organikament, l-għalf għandu jiġi l-aktar mir-razzett organiku stess, u fejn dan ma jkunx possibbli, jinħadem b' koperazzjoni ma rziezet organiċi oħra.
(8) l-Annessi I u II għar-Regolament (KEE) Nru 2092/91 għandhom b'hekk jiġu emendati skond dan.
(9) Il-miżuri previsti f'dan ir-Regolament huma skond l-opinjoni tal-Kumitat stabbilit skond l-Artikolu 14 tar-Regolament (KEE) Nru 2092/91,
ADOTTAT DAN IR-REGOLAMENT:
Artikolu 1
L-Annessi I u II għar-Regolament (KEE) Nru 2092/91 huma emendati skond l-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fis-seba' jum ta' wara dak tal-pubblikazzjoni tiegħu fil-Ġurnal Uffi ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-22 ta' Diċembru 2003.